CELEX: 32021D0826
Language: et
Date: 2021-05-17 00:00:00
Title: Komisjoni otsus (EL) 2021/826, 17. mai 2021, milles käsitletakse imporditolli- ja käibemaksuvabastuse kohaldamist kaupade suhtes, mida Belgia importis vastuseks Kreeka poolt rändekriisiga toimetulekuks esitatud abitaotlusele (teatavaks tehtud numbri C(2021) 3274 all) (ainult hollandi-, kreeka- ja prantsuskeelne tekst on autentsed)

25.5.2021   
               
               
                  ET
               
               
                  Euroopa Liidu Teataja
               
               
                  L 184/1
               
            
         KOMISJONI OTSUS (EL) 2021/826,
         17. mai 2021,
         milles käsitletakse imporditolli- ja käibemaksuvabastuse kohaldamist kaupade suhtes, mida Belgia importis vastuseks Kreeka poolt rändekriisiga toimetulekuks esitatud abitaotlusele
         
            
               (teatavaks tehtud numbri C(2021) 3274 all)
            
         
         (ainult hollandi-, kreeka- ja prantsuskeelne tekst on autentsed)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 19. oktoobri 2009. aasta direktiivi 2009/132/EÜ (direktiivi 2006/112/EÜ artikli 143 punktide b ja c rakendusala määratluse kohta seoses teatavate kaupade käibemaksuvabastusega nende lõplikul importimisel), (1) eriti selle artikli 53 esimest lõiku,
         võttes arvesse nõukogu 16. novembri 2009. aasta määrust (EÜ) nr 1186/2009, millega kehtestatakse ühenduse tollimaksuvabastuse süsteem, (2) eriti selle artikli 76 esimest lõiku,
         ning arvestades järgmist:
         
                     (1)
                  
                  
                     Kreeka esitas 2. märtsil 2020 pärast rändekriisi abitaotluse Euroopa Parlamendi ja nõukogu otsuse nr 1313/2013/EL (3) artikli 15 tähenduses.
                  
               
                     (2)
                  
                  
                     Vastuseks Kreeka taotlusele importis ja lähetas Belgia kaitseministeerium kui riigiasutus määruse (EÜ) nr 1186/2009 artikli 74 ja direktiivi 2009/132/EÜ artikli 51 tähenduses 6. märtsil 2020 Kreekasse kiireloomulist abi ja muid vajalikke varusid varjupaigataotlejatele ja rändajatele jagamiseks või neile kättesaadavaks tegemiseks.
                  
               
                     (3)
                  
                  
                     Oodates komisjoni otsuse teatavakstegemist, andis Belgia loa peatada asjaomaselt kaubalt imporditolli- ja käibemaksu tasumise, nagu on sätestatud määruse (EÜ) nr 1186/2009 artikli 76 teises lõigus ja direktiivi 2009/132/EÜ artikli 53 teises lõigus.
                  
               
                     (4)
                  
                  
                     Belgia esitas 23. märtsil 2020 taotluse, et Kreekasse tarnitud kaubad vabastataks imporditolli- ja käibemaksust. Belgia esitas komisjonile üksikasjaliku loetelu Kreekale imporditollimaksu- ja käibemaksuvabalt imporditud kaupade laadi ning koguste kohta.
                  
               
                     (5)
                  
                  
                     Taotlust, mille Belgia esitas Kreekasse tarnitud kaupade vabastamiseks imporditolli- ja käibemaksust, käsitatakse asjaomase liikmesriigi poolt määruse (EÜ) nr 1186/2009 artikli 76 esimese lõigu ja direktiivi 2009/132/EÜ artikli 53 esimese lõigu tähenduses esitatud taotlusena, arvestades, et Kreeka on asjaomase abitaotluse esitanud ja Belgia on sellele reageerinud otsuse nr 1313/2013/EL artikli 15 tähenduses.
                  
               
                     (6)
                  
                  
                     Humanitaarkriisi, mis nõuab kiiresti teiste liikmesriikide abi, et kaitsta suurenenud hulka varjupaigataotlejaid ja rändajaid talvel, ning sellega kaasnevaid äärmuslikke probleeme käsitatakse katastroofina määruse (EÜ) nr 1186/2009 XVII peatüki C jao ja direktiivi 2009/132/EÜ VIII jaotise 4. peatüki tähenduses.
                  
               
                     (7)
                  
                  
                     Seepärast on asjakohane vabastada Belgia poolt määruse (EÜ) nr 1186/2009 artiklis 74 kirjeldatud eesmärkidel imporditud kaup imporditollimaksust ja direktiivi 2009/132/EÜ artiklis 51 kirjeldatud eesmärkidel imporditud kaup käibemaksust.
                  
               
                     (8)
                  
                  
                     Kreeka kinnitas 22. oktoobril 2020 komisjonile, et ta on Belgia esitatud üksikasjalikus nimekirjas nimetatud kaubad kätte saanud; samuti teatas Kreeka, et eespool nimetatud kauba vastuvõtjaks on määratud kodanikukaitseministeeriumi kodanikukaitse peasekretariaat, kes asjaomase kauba rändajatele ja varjupaigataotlejatele tasuta jagab või kättesaadavaks teeb, ning märkis, et ta on võtnud asjakohased meetmed, et tagada eespool nimetatud kaupade vastavus määruse (EÜ) nr 1186/2009 artiklitele 78, 79 ja 80 ning direktiivi 2009/132/EÜ artiklitele 55, 56 ja 57.
                  
               
                     (9)
                  
                  
                     Seepärast tuleks Belgia poolt 6. märtsil 2020 Kreekale üleandmiseks imporditud kaupade suhtes kohaldada imporditolli- ja käibemaksuvabastust.
                  
               
                     (10)
                  
                  
                     11. veebruaril 2021 konsulteeriti liikmesriikidega vastavalt määruse (EÜ) nr 1186/2009 artiklile 76 ja direktiivi 2009/132/EÜ artiklile 53,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kaupu lubatakse importida, kohaldamata imporditollimaksu määruse (EÜ) nr 1186/2009 artikli 2 lõike 1 punkti a tähenduses ja kohaldamata käibemaksu kaupade impordile direktiivi 2009/132/EÜ artikli 2 lõike 1 punkti a tähenduses, kui on täidetud järgmised tingimused:
            
                        a)
                     
                     
                        kõnealused kaubad olid ette nähtud kodanikukaitseministeeriumi kodanikukaitse peasekretariaadi poolt varjupaigataotlejatele ja rändajatele tasuta jagamiseks või kättesaadavaks tegemiseks;
                     
                  
                        b)
                     
                     
                        kaubad vastavad määruse (EÜ) nr 1186/2009 artiklites 75, 78, 79 ja 80 ning direktiivi 2009/132/EÜ artiklites 52, 55, 56 ja 57 sätestatud nõuetele;
                     
                  
                        c)
                     
                     
                        Kreeka ametiasutused on võtnud asjakohased meetmed selle tagamiseks, et käesoleva otsuse kohaldamisalasse kuuluvad imporditud kaubad vastavad määruse (EÜ) nr 1186/2009 artiklite 78, 79 ja 80 ja direktiivi 2009/132/EÜ artiklite 55, 56 ja 57 nõuetele.
                     
                  
         
            Artikkel 2
            Artiklit 1 kohaldatakse Belgia poolt 6. märtsil 2020 imporditud kaupade suhtes, mis seejärel tarniti Kreekale vastuseks abitaotlusele, mille Kreeka esitas 2. märtsil 2020 vastavalt otsuse nr 1313/2013/EL artiklile 15.
         
         
            Artikkel 3
            Käesolev otsus on adresseeritud Belgia Kuningriigile ja Kreeka Vabariigile.
         
         
            Brüssel, 17. mai 2021
            
               
                  Komisjoni nimel
               
               
                  komisjoni liige
               
               Paolo GENTILONI
            
         
         
            (1)  ELT L 292, 10.11.2009, lk 5.
         
            (2)  ELT L 324, 10.12.2009, lk 23.
         
            (3)  Euroopa Parlamendi ja nõukogu 17. detsembri 2013. aasta otsus nr 1313/2013/EL liidu elanikkonnakaitse mehhanismi kohta (ELT L 347, 20.12.2013, lk 924).